

**ΣΥΛΛΟΓΟΣ ΣΥΝΤΑΞΙΟΥΧΩΝ ΥΠΑΛΛΗΛΩΝ ΤΟΥ Ι.Κ.Α.**

***ΔΙΗΜΕΡΗ ΕΚΔΡΟΜΗ***

***ΝΑΥΠΛΙΟ- ΕΠΙΔΑΥΡΟ – ΜΟΝΗ ΜΑΛΕΒΗΣ***

**Παρασκευή 29/6/2018**

Αναχώρηση 9:30 από Αθήνα ( Πεδίον του Άρεως – Άγαλμα του Κωνσταντίου) για τον Ισθμό όπου θα παραμείνουμε για καφέ και από εκεί θα μεταβούμε στο ξενοδοχείο μας στο Ναύπλιο . Τακτοποίηση στο ξενοδοχείο και θα έχουμε χρόνο για περιηγηθούμε στη όμορφη πόλη .

19.00 Αναχώρηση από το ξενοδοχείο για το Αρχαίο Θέατρο της Επιδαύρου για να παρακολουθήσουμε την Παράσταση. Μετά το τέλος της παράστασης θα επιστρέψουμε στο ξενοδοχείο μας.

**Σάββατο 30/6/2018**

Μετα το πρωινό αναχώρηση 10.00 για το παράλιο Άστρος . Ανηφορίζουμε στον Πάρνωνα και ανεβαίνουμε στο Μοναστήρι της Παναγιάς της Μαλεβής παραμονή για προσκύνημα και παραμονή για φαγητό στο χωριό Άγιος Πέτρος . Αναχώρηση από εκεί για Αθήνα με ενδιάμεση στάση για καφέ.

Τιμή: 105€ το άτομο σε δίκλινα δωμάτια με πρωινό , o φόρος διαμονής και συνοδός εκδρομής , γεύμα και εισιτήριο Θεάτρου στη Β ζώνη.

ΞΕΝΟΔΟΧΕΙO REX ΣΤΗΝ ΠΟΛΗ ΤΟΥ ΝΑΥΠΛΙΟΥ

Επιβάρυνση μονόκλινου 19 ευρώ.

«ΑΧΑΡΝΗΣ»

του Αριστοφάνη Σκηνοθεσία: Κώστας Τσιάνος

Ο Πέτρος Φιλιππίδης, ο Παύλος Χαϊκάλης, ο Κώστας Κόκλας, ο Πυγμαλίωνας Δαδακαρίδης, ο Τάκης Παπαματθαίου, αναλαμβάνουν τους πρωταγωνιστικούς ρόλους για να μας μιλήσουν μέσα από το πρώτο σωζόμενο έργο του Αριστοφάνη, για έννοιες όπως η ειρήνη και η δικαιοσύνη.

Στο πλευρό τους ταλαντούχοι ηθοποιοί και μουσικοί (αλφαβητικά): Βατικιώτης Νίκος, Ζουγανέλης Αλέξανδρος, Καμμένος Παναγιώτης, Κατσώλης Παναγιώτης, Κοράκης Κωνσταντίνος, Κυπαρίσσης Βαγγέλης, Κωστάκης Ηρακλής, Μαγγόνας Αλκιβιάδης, Παυλίδης Παύλος, Πετκίδης Μάριος, Σταμούλης Γρηγόρης, Τσουρουνάκης Γιώργος, Φλέουρας Χάρης, Χιώτης Χάρης.

ΛΙΓΑ ΛΟΓΙΑ ΓΙΑ ΤΗΝ ΠΑΡΑΣΤΑΣΗ :

Στα Λήναια του 425, στον έκτο χρόνο του Πελοποννησιακού πολέμου ο 19χρονος Αριστοφάνης παρουσίασε την κωμωδία του «ΑΧΑΡΝΗΣ» και απέσπασε για πρώτη φορά το βραβείο των κωμικών Αγώνων.

Στόχος του Αριστοφάνη είναι να γελοιοποιήσει τον πόλεμο και τους πολεμοκάπηλους και να εκφράσει την λαχτάρα των ανθρώπων για ειρηνική ζωή.

Τοποθετεί την δράση του έργου, κυρίως στην αγροτική περιοχή της Αττικής, στις « Αχαρναίς», το σημερινό Μενίδι για να δώσει Διονυσιακό χαρακτήρα στην κωμωδία, αφού στην ύπαιθρο τελούσαν ακόμη Διονυσιακές Λατρείες.

Ο Αριστοφάνης δεν ξεχνά πως η κωμωδία γεννήθηκε από λαικές λατρευτικές τελετές της γονιμότητας.

Στους Αχαρνείς υπάρχουν αρκετές αναφορές στον Διόνυσο στα μεγάλα Διονύσια, στα Ανθεστήρια και κυρίως στα κατ’ αγρούς Διονύσια.

Σε μια σκηνή του έργου ο αγρότης Δικαιόπολης με την οικογένειά του τελούν πομπή του φαλλού και τον υμνούν με φαλλικό άσμα.

Υπάρχουν έξοχες κωμικές σκηνές που κρατούν από τα Μεγαρικά σκώματα πολλές παρωδίες και με τον ερμητικό και ολοζώντανο χορό των καρβουνιάρηδων από το Μενίδι μας χαρίζει μια έξοχη κωμωδία σαν ένα ξέφρενο Διονυσιακό πανηγύρι.

Η παράστασή μας φιλοδοξεί να βρεί τον δρόμο της μέσα από τις λαϊκές μας παραδόσεις που συγγενεύουν ολοφάνερα με το Διονυσιακό Πνεύμα που είναι διάχυτο στους Αχαρνής του Αριστοφάνη.

***ΤΡΟΠΟΣ ΠΛΗΡΩΜΗΣ***

***ΠΡΟΚΑΤΑΒΟΛΗ ΜΕΧΡΙ ΤΕΤΑΡΤΗ 13/6/2018 60€***